**A többes ügynökök és alkuszok felelősségbiztosítási limitjei a 2016. évre vonatkozóan**

**Az MNB a többes ügynökök és alkuszok felelősségbiztosítási limitjeinek 2016. évi forintértékéről az alábbi tájékoztatást adja:**

A biztosítási tevékenységről szóló 2014. évi LXXXVIII. törvény (**Bit.**) 5. § (2) bekezdése szerint az adott alkalmazási időszakra vonatkozó forintban meghatározott összeget az alkalmazási időszakot megelőző naptári év első tíz hónapjára és az euró forintra való átszámítására vonatkozó – MNB által közzétett – hivatalos napi árfolyamok átlagának alkalmazásával, a következő milliós forintértékre felkerekítve kell kiszámítani.

A fentiek alapján az MNB honlapján hivatalosan közzétett napi árfolyamok átlaga a **2015.01.05 - 2015.10.31-ig terjedő időszakra: 309,240478469 Ft/EUR**.

A többes ügynök – a Bit. 391. § (6) bekezdés a) és b) pontja szerint – köteles tevékenységének felelősségbiztosítására mindenkor legalább biztosítási eseményenkénti 1 251 000 euró, és évente együttesen legalább 1 876 000 euró összegű, az Európai Unió egész területére kiterjedő hatályú felelősségbiztosítással, vagy 1 876 000 euró vagyoni biztosítékkal rendelkezni.

Az alkusz – a Bit. 403. § (1) bekezdés a) és b) pontja alapján – köteles tevékenységének felelősségbiztosítására mindenkor legalább biztosítási eseményenkénti 1 251 000 euró, és évente együttesen legalább 1 876 000 euró összegű, az Európai Unió egész területére kiterjedő hatályú felelősségbiztosítással, vagy 1 876 000 euró vagyoni biztosítékkal rendelkezni.

A fenti jogszabályban, euróban meghatározott felelősségbiztosítási minimum összegek forintban meghatározott értéke a **2016. évre vonatkozóan biztosítási eseményenként legalább 387 millió forint, évente együttesen legalább 581 millió forint**.